У перадвелікодныя дні прадпрыемства традыцыйна наведвае благачынны Асіповіцкай акругі, настаяцель Свята-Уведзенскага храма протаіерэй Васілій Белавус, каб блаславіць мясцовых хлебапёкаў на выраб кулічоў, без якіх не абыходзіцца ні адзін святочны стол. Сустрэўся з працаўнікамі хлебазавода святы айцец і сёлета. Адна з яго парад — пачынаць любую працу, тым больш — стварэнне найгалоўнейшага прадукта, з радасцю ў сэрцы.